《狱中集古十六首　东岩同扉 其四》
明代·韩邦奇

楼角凌风迥，夜深露气清。今夕复何夕，寂寞壮心惊。

故国十年别，转衰病相婴。妻子隔绝久，万里正含情。

惆怅年半百，何得尚浮名。鸱鸮志意满，豺虎正纵横。

麟凤在赤霄，赤骥顿长缨。志士泪如水，忠臣气不平。

挺身艰难际，万古一死生。感恩义不小，永怀丹凤城。

作者简介：韩邦奇（1479--1556）明代官员。字汝节，号苑洛，陕西朝邑（今陕西大荔县朝邑镇）人。正德三年进士，官吏部员外郎，以疏谕时政，谪平阳通判。稍迁浙江按察佥事，宦官强征富阳茶、鱼，他作歌哀之，遂被诬奏怨谤，逮系夺官。嘉靖初起山西参议，再乞休去。自后屡起屡罢终，以南京兵部尚书致仕。嘉靖三十四年，因关中大地震，死于非命。韩邦奇文理兼备，精通音律，著述甚富。所撰《志乐》，尤为世所称。